Hvis jeg var dig, ville jeg anskaffe mig en pony af nogenlunde samme størrelse. Det gør det også nemmere mht. fx. grimer, underlag, trenser osv. da de kan deles lidt om det. Jeg har mine to heste på en privat gård, hvor jeg har to folde til rådighed. Den ene fold er ca. 7000 kvm, og der er meget græs året rundt. Hestene kan ikke nå at spise det. Mine er også nøjsomme, så derfor har jeg lavet en mindre fold (måler ca. 50 meter x 25 meter), hvor der er sparsomt græs. Den fold går de på her om sommeren, hvor de så kommer ud på den store fold et par timer dagligt. På den måde får den store fold ro, så den er klar til vinter. Når det så er vinter får den lille fold ro. Det fungerer rigtig fint. Mht. bokse, så står mine (der begge er ca. 150 cm i stang) i en boks på 3,5 m x 3 m. De har fint med plads. Mener man skal gange hestens højde med 1,5 for at få minimums længden på boksen.
person kom og spurgte om jeg havde plads og mulighed for at have hendes hest opstaldet, hvilket jeg sagde ja til, for det havde vi. Det var under stort set de samme kriterier som der ville blive nu hvis det skulle være en mulighed. Dog vidste jeg godt at det kunne være begrænset hvor meget hun kom, men mht foder skete det en del gange at vi selv måtte punge ud fordi der ikke blev fyldt rettidigt op, med den begrundelse at det ikke kunne være rigtigt at det gik så stærkt med at få brugt det, selvom anvisningerne om hvor meget hyppen skulle have blev fulgt nøje! Penge til opstaldning så vi aldrig. Selvom der blev kontakt til afhentning af halm, og vi så sparede lidt der, kom det der blev brugt på intet tidspunkt op på det vi selv brugte af tid og penge på hesten. Er godt nok ked af at der ikke blev lavet noget på skrift fra start og at det gik som det gik, men det må jeg jo bare tage ved lære af. Mht foldene vil jeg gå lidt i tænkeboks og så lure det godt af når vi kommer derud her i weekenden. Det må og skal kunne lykkes at lave et par eller tre gode folde. Det stykke der er klar pt har vi ikke målt op endnu, men umiddelbart så det rimeligt stort ud til at kunne rumme et par hyppere. For lige at vende tilbage til opstaldning, hvad er så ekstremt vigtigt at have med i en evt kontrakt? Skal være en der på ingen måde kan misforståes :0)